

Na osnovu Odluke o davanju u zakup poslovnog prostora u svojini Glavnog grada Podgorice (“Sl. list Crne Gore – opštinski propisi”, br. 007/21), Odluke o cijeni zakupa poslovnog prostora u vlasništvu Glavnog grada – Podgorice (“Sl. list RCG – opštinski propisi”, br. 25/07, “Sl. list Crne Gore - opštinski propisi”, br. 34/09) Agencija za izgradnju i razvoj Podgorice d.o.o. objavljuje

Javni poziv broj 06-26
za davanje u zakup poslovnih prostora u svojini Glavnog grada Podgorica
prikupljanjem ponuda u zatvorenim kovertama

I. PREDMET I MINIMALNA CIJENA ZAKUPA

Predmet javnog poziva je davanje u zakup slobodnih poslovnih prostora u svojini Glavnog grada Podgorica prikupljanjem ponuda u zatvorenim kovertama i to:

1. Poslovni prostor u Ulici slobode br. 36, upisan u LN br. 4003, KO PG 2, na kat. parceli br. 3964, premjerene površine 71 m2 – prizemlje i 87 m2 - podrum.
Mimimalna cijena zakupa na mjesečnom nivou, iznosi: 29,88 eura/m2 bez uračunatog PDV-a, odnosno 36,16 eura sa  sa uračunatim PDV-om za prizemlje i 14,95 eura/m2 bez uračunatog PDV-a, odnosno 18,10 eura sa  sa uračunatim PDV-om za podrum.

2. Poslovni prostoru Ulici slobode br. 9  upisan u LN br. 4017, KO PG II, na kat. parceli br. 3958, premjerene površine 97,17 m2, od čega 60,53 m2 – prizemlje i 36,64 m2 - podrum.
Minimalna cijena zakupa na mjesečnom nivou, iznosi: 26,89 eura/m2 bez uračunatog PDV-a, odnosno 32,54 eura sa  sa uračunatim PDV-om za prizemlje i 13,45 eura/m2 bez uračunatog PDV-a, odnosno 16,28 eura sa  sa uračunatim PDV-om za podrum.

3. Poslovni prostor u Ulici slobode br. 28, upisan u LN br. 4008, KO PG 2, na kat. parceli br. 3941 – prizemlje 22 m2.
Mimimalna cijena zakupa na mjesečnom nivou, iznosi: 39,84 eura/m2 bez uračunatog PDV-a, odnosno 48,21 eura sa uračunatim PDV-om.

4. Poslovni prostor u Ulici slobode br. 25, upisan u LN br. 4003, KO PG 2, na kat. parceli br. 3941, premjerene površine 76,65 m2 – prizemlje.
Mimimalna cijena zakupa na mjesečnom nivou, iznosi: 33,20 eura/m2 bez uračunatog PDV-a, odnosno 40,17 eura sa uračunatim PDV-om.

5. Poslovni prostor u Ulici Steva Boljevića br. 170 , upisan u LN br. 5780, KO PG III, na kat. parceli br. 7737, označen kao PD 51, površine 41 m2 – suteren.
Minimalna cijena zakupa na mjesečnom nivou, iznosi: 1,93 eura/m2 bez uračunatog PDV-a, odnosno 2,34 eura/m2 sa uračunatim PDV-om.

6. Poslovni prostor u  Ulici Steva Boljevića, br. 166  u Podgorici, upisan u LN br.5780, PGIII, na kat. parceli br.7737, označen kao PD 50- podrum, površine 47 m2.
Minimalna cijena zakupa na mjesečnom nivou, iznosi:1,93 eura/m2 bez uračunatog PDV-a, odnosno 2,34 eura/m2 sa uračunatim PDV-om.

7. Poslovni prostor u Ulici Steva Boljevića br. 168 u Podgorici, upisan u LN br. 5780, PGIII, na kat. parceli br.7737, označen kao PD 47- podrum, površine 69 m2.
Minimalna cijena zakupa na mjesečnom nivou, iznosi: 1,75 eura/m2 bez uračunatog PDV-a, odnosno 2,12 eura/m2 sa uračunatim PDV-om.



8. Poslovni prostor u Ulici 4. jula TS1,  upisan u LN br. 5744, KO PG III, na kat. parceli br. 9004, označen kao PD 4, površine 22 m2.
Minimalna cijena zakupa na mjesečnom nivou, iznosi: 6,60 eura/m2 bez uračunatog PDV-a, odnosno 8,00 eura sa uračunatim PDV-om.

9. Poslovni prostor u Ulici Mila Radunovića br. 29/1 upisan u LN br. 1015, KO Podgorica I, na kat. parceli br. 456, označen kao PD 16 - prizemlje, površine 69 m2 i kao PD 14 - podrum, površine 80 m2 - dvorišna strana.
Mimimalna cijena zakupa na mjesečnom nivou, iznosi: 4,13 eura/m2 bez uračunatog PDV-a, odnosno 5,00 eura sa uračunatim PDV-om za prizemlje i 2,10 eura/m2 bez uračunatog PDV-a, odnosno 2,55 eura sa uračunatim PDV-om za podrum.


II. PERIOD ZAKUPA

Davanje u zakup se vrši na određeno vrijeme od šest mjeseci uz mogućnost produženja do pet (5) godina, uz uslov da zakupac koristi proctor shodno odredbama ugovora o zakupu, te da je u prethodnom periodu uredno izmirio obaveze po osnovu  zakupa, utrošene električne energije, vode, održavanja stambene zgrade i drugih obaveza po osnovu ugovora o zakupu.

III. PRAVO UČEŠĆA 

Učesnici u postupku prikupljanja ponuda na Javnom pozivu mogu biti domaća i strana pravna lica, preduzetnici i fizička lica koja dostave blagovremenu i ispravnu ponudu.
Pravo učešća na javnom pozivu nemaju ponuđači koji imaju neizmirene obaveze po osnovu ugovora o zakupu prema Agenciji za izgradnju i razvoj Podgorice.

IV. POTREBNA DOKUMENTACIJA

Sva dokumentacija se dostavlja u orginalu ili u primjerku ovjerene kopije.
- za fizička lica: ime i prezime, uvjerenje o prebivalištu, fotokopija lične karte;
- za preduzetnike: dokument o registraciji sa ličnim podacima, uvjerenje o prebivalištu,  fotokopija lične karte, Rješenje o dodijeljenom PIB-u, Rješenje o dodijenom PDV-u, ukoliko je u sistemu PDV-a (ako pravno lice nije u sistemu PDV-a potrebno je da dostavi Uvjerenje od Poreske uprave Crne Gore da ponuđač nije obveznik PDV-a), Karton deponovanih potpisa, Potvrdu da nemaju neizmirenih poreskih obaveza.
- za pravna lica - naziv i sjedište, Izvod iz CRPS-a ne stariji od 3 mjeseca od dana objavljivanja ovog Javnog poziva, Rješenje o dodijeljenom PIB-u, Rješenje o dodijeljenom  PDV- u, ukoliko je u sistemu PDV-a (ukoliko pravno lice nije u sistemu PDV-a potrebno je da dostavi Uvjerenje od Poreske uprave Crne Gore da ponuđač nije obveznik PDV-a), Karton deponovanih potpisa, Potvrdu da nemaju neizmirenih poreskih obaveza.










V. PONUDA OBAVEZNO TREBA DA SADRŽI

Ponude se podnose u zatvorenoj koverti putem pisarnice Agencije za svaki poslovni prostor posebno, sa naznakom ''Ne otvarati - ponuda za javni poziv za davanje u zakup poslovnog prostora u svojini Glavnog grada'', na adresu Jovana Tomaševića 2A, Podgorica.

Ponuda obavezno treba da sadrži:

- Naziv ponuđača - osnovni podaci o preduzetniku, pravnom ili fizičkom licu.
- Iznos ponuđene zakupnine izražene po m2 prostora bez PDV-a i sa PDV-om, koji ne može biti niži od  minimalne cijene zakupa prostora.
- Dokaz o uplati garantnog depozita.
- Broj transakcionog računa za vraćanje depozita.
- Izjavu da će poslovni proctor uzeti u zakup u viđenom stanju i privesti namjeni sopstvenim sredstvima bez prava potraživanja od zakupodavca i da će prostor u  vratititi  neoštećen u ispravnom stanju.
- Izjava ponuđača da je saglasan da se dostavljena dokumentacija može koristiti samo za postupak ovog Javnog poziva.
- Potvrdu da nema neizmirenih obaveza prema Agenciji za izgradnju i razvoj Podgorice po osnovu zakupa.

Ponuda mora biti potpisana o strane ovlašćenog lica ponuđača i pečatirana.
U ponudi mora biti naznačen način plaćanja i to: mjesečno, tromjesečno, polugodišnje, godišnje i višegodišnje.

VI. GARANTNI DEPOZIT

· Učesnici postupka dužni su kao garanciju učešća dostaviti dokaz o izvršenoj uplati garantnog depozita (zaštita od neozbiljnih ponuda) u iznosu od dva posto od vrijednosti ponude na godišnjem nivou sa uračunatim PDV-om, na žiro račun CKB 510-1093-59 Agencije za izgradnju i razvoj Podgorice d.o.o. Podgorica, uz napomenu da se uplata vrši na ime, depozit za učešće po javnom pozivu za davanje u zakup poslovnog prostora u svojini Glavnog grada  br. 06-26.

Ukoliko najpovoljniji ponuđač odustane od ponude i ne zaključi ugovor  u predviđenom roku  gubi pravo na povraćaj garantnog depozita.
Ponuđačima čija ponuda nije blagovremena, nije formalno ispravna, kao i ponuđačima čija ponuda nije prihvaćena, depozit se vraća u roku od deset (10) dana od dana završetka postupka.

VII. KRITERIJUM ZA ODABIR NAJPOVOLJNIJEG PONUĐAČA

Kriterijum za odabir najpovoljnijeg ponuđača je najveća ponuđena cijena zakupa sa uračunatim PDV-om, uz ispunjavanje ostalih uslova iz ovog Javnog poziva.


VIII. VRIJEME, MJESTO I NAČIN PODNOŠENJA PONUDA

Ponuđači dostavljaju ponude svakog radnog dana od dana objаvljivanja 3. 9. 2026.godine, zaključno sa 10. 9. 2026. godine do 9.30 časova.

Ponude se podnose u zatvorenim kovertama, na arhivu Agencije za izgradnju i razvoj Podgorice na adresu Jovana Tomaševića 2A, Podgorica sa naznakom poslovnog prostora na koji se ponuda odnosi. 
Ponude za zakup poslovnih prostora iz ovog Javnog poziva dostavljaju se isključivo neposrednom predajom na arhivu Agencije.

Na jednoj strani koverte treba da stoje osnovni podaci o Ponuđaču i to: naziv ponuđača, adresa i broj telefona.

Na drugoj strani koverte treba da stoji naznaka: Agencija za izgradnju i razvoj Podgorice - Ne otvarati - ponuda za Javni poziv za davanje u zakup poslovnog prostora po Javnom pozivu 06-26.

IX. VRIJEME I MJESTO JAVNOG OTVARANJA PONUDA

Javno otvaranje ponuda će se održati dana 10. 9. 2026. godine u 10.00 časova na drugom spratu, sala br. 9, u objektu gdje se nalaze prostorije Agencije za izgradnju i razvoj Podgorice d.o.o. na adresi Jovana Tomaševića 2A.


X. POSTUPAK I ROK ZA DONOŠENJE ODLUKE I ZAKLJUČENJE UGOVORA

Postupak davanja u zakup poslovnih prostora sprovodi Komisija za sprovođenje postupka davanja u zakup poslovnih prostora, koju je formirao izvršni direktor Agencije za izgradnju i razvoj Podgorice.

Javnom otvaranju ponuda može prisustvovati jedan predstavnik ponuđača sa ovlašćenjem za prisustvovanje u postupku otvaranja ponuda, koje je dužan predati predstavniku Komisije prilikom ulaska u prostoriju u kojoj će se vršiti otvaranje ponuda.

Prilikom otvaranja ponuda, Komisija sačinjava Zapisnik o otvaranju ponuda koji nakon završetka postupka otvaranja potpisuju prisutni ovlašćeni predstavnici ponuđača i članovi Komisije. 
Primjerci ovakvog Zapisnika o otvaranju ponuda uručuju se prisutnim ovlašćenim predstavnicima ponuđača.

Komisija u daljem postupku na zatvorenom sastanku priprema Zapisnik o ocjeni ponuda i vrši rangiranje ponuda za koje ocijeni da su formalno ispravne, finansijski i ukupno prihvatljive i utvrđuje rang listu najpovoljnih ponuđača. 

Kriterijum za rangiranje na rang listi je visina ponuđene cijene po m2 poslovnog prostora na mjesečnom nivou. O rangiranju ponuda obavještavaju se svi ponuđači. Najpovoljnij ponuđač će se pozvati da u roku od sedam (7) dana od dana prijema poziva zaključi ugovor o zakupu poslovnog prosotra.

Prilikom zaključenja ugovora o zakupu, ponuđač sa najpovoljnijom ponudom je u obavezi da dostavi dvije mjenice i uplati kauciju u iznosu od tri mjesečne zakupnine sa uračunatim PDV-om ili bankarsku garanciju

Ukoliko u postupku dva ili više ponuđača ponude jednak iznos zakupnine, Komisija će ih pozvati da u roku od tri (3) dana od dana prijema obavještenja dostave nove ponude sa iznosom većim od prethodno ponuđenog. Ukoliko ne dostave nove ponude, Komisija će javni poziv proglasiti neuspjelim.

Ponuđač čija je ponuda prihvaćena gubi pravo na povraćaj depozita ukoliko u roku od 7 dana od dana prijema poziva za zaključenje ugovora o zakupu poslovnog prostora ne zaključi ugovor.

Ukoliko najpovoljniji ponuđač odustane od ponude ili ne zaključi ugovor o zakupu u predviđenom roku, gubi pravo na povraćaj garantnog depozita, a u slučaju da je ponuđač dostavio garanciju banke ista će se naplatiti.

U slučaju da najbolje rangirani ponuđač odustane od zaključenja Ugovora o zakupu za poslovni prostor za koji je dostavio Ponudu, predmetni poslovni prostor će biti ponovo oglašen na prvom sljedećem Javnom pozivu.

Ponuđačima čija ponuda nije blagovremena, nije formalno ispravna, kao i ponuđačima čija ponuda nije prihvaćena, depozit se vraća u roku od sedam (7) dana od dana sprovođenja postupka.

Napomena: Potrebna obavještenja po osnovu javnog poziva mogu se dobiti na broj telefona 020 408 700 ili putem imejla: agencijapg@t-com.me svakog radnog dana u periodu od 09.00 do 14.00 časova. Ponuđači koji su zainteresovani za obilazak poslovnih prostora mogu da zakažu termin na navedeni broj telefona.








